Den 20-årige skagbo spillede hele kampen, da Danmarks U21-landshold tirsdag aften spillede 2-2 på udebane i Slovenien. Nicolaj Thomsen spillede også hele kampen, da Danmark i sidste uge vandt 6-0 over Andorra i Aalborg. Det ene point betyder, at Danmark og Nicolaj Thomsen er nummer to i EM-kvalifikationspuljen, kun overgået af Rusland. Nicolaj Thomsen har i denne sæson også for alvor bidt sig fast på AaBs Superligamandskab, hvor den unge nordjyde har været en afgørende faktor i AaBs offensiv. Fredag aften gæster Nicolaj Thomsen og resten af AaB-truppen Haderslev, hvor SønderjyskE venter i Superligaen.

Opsummering:
AaBs midtbanespiller Nicolaj Thomsen har bidt sig fast på det danske ungdomslandshold i fodbold efter to kampe med fuld spilletid.